Priekšlikums PADOMES REGULA par zvejas iespēju iedalīšanu atbilstīgi protokolam, kurš saskaņots starp Eiropas Savienību un Marokas Karalisti un kurā noteiktas zvejas iespējas un finansiālais ieguldījums, kas paredzēts abu Pušu noslēgtajā spēkā esošajā Partnerattiecību nolīgumā zivsaimniecības nozarē /* COM/2013/0650 final - 2013/0317 (NLE) */





PASKAIDROJUMA RAKSTS 1. PRIEKŠLIKUMA KONTEKSTS Pamatojoties uz attiecīgo Padomes pilnvarojumu[1], Eiropas Komisija risināja sarunas ar Marokas Karalisti par to, lai atjaunotu protokolu, kas pievienots Partnerattiecību nolīgumam zivsaimniecības nozarē starp Eiropas Kopienu un Marokas Karalisti. Šīm sarunām noslēdzoties, 2013. gada 24. jūlijā sarunu Puses parafēja jaunā protokola projektu. Jaunais protokols attiecas uz 4 gadu ilgu laikposmu, kas sākas ar protokola parakstīšanas dienu. Nolīguma protokola galvenais mērķis ir piešķirt zvejas iespējas Eiropas Savienības kuģiem Marokas Karalistes ūdeņos saskaņā ar pieejamo pārpalikumu. Komisijas nostāja sarunās bija balstīta arī uz [iepriekšējā protokola] retrospektīvu (ex-post) novērtējumu, kuru veica neatkarīgi eksperti. Vispārīgais mērķis ir attīstīt ciešāku sadarbību starp Eiropas Savienību un Marokas Karalisti, lai izveidotu partnerattiecību struktūru, kurā abu Pušu interesēs ir izstrādāt ilgtspējīgu zivsaimniecības politiku un nodrošināt zvejas resursu atbildīgu izmantošanu Marokas zvejas zonā. Konkrētāk, šajā protokolā ir paredzētas zvejas iespējas šādās kategorijās: – mazapjoma pelaģiskā zveja ziemeļos: 20 seineri, – mazapjoma zveja ziemeļos: 35 kuģi zvejai ar grunts āķu jedām, – mazapjoma zveja dienvidos: 10 kuģi zvejai ar āķu rindām un makšķerēm, – bentiskā zveja: 16 kuģi zvejai ar grunts āķu jedām un grunts traļiem, – tunzivju zveja: 27 kuģi tunzivju zvejai ar makšķerrīkiem, – rūpnieciskā pelaģiskā zveja: 80 000 tonnu nozvejas, 18 kuģi. Būtu jānosaka zvejas iespēju sadalījums dalībvalstīm. Pamatojoties uz iepriekšminēto, Komisija ierosina Padomei pieņemt šo regulu. 2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI Vērtējot 2007.–2011. gada protokolu, ar ieinteresētajām personām notika apspriedes. Tehnisko sanāksmju laikā apspriedes notikušas arī ar dalībvalstu ekspertiem. Šajās apspriedēs secināts, ka zivsaimniecības protokolu ar Marokas Karalisti ir lietderīgi saglabāt. 3. PRIEKŠLIKUMA JURIDISKIE ASPEKTI Šī procedūra ir uzsākta paralēli ar procedūrām, kas attiecas uz lēmumu, kuru Padome pieņem par minētā protokola parakstīšanu, kā arī Padomes lēmumu par minētā protokola noslēgšanu. 2013/0317 (NLE) Priekšlikums Padomes Regula par zvejas iespēju iedalīšanu atbilstīgi protokolam, kurš saskaņots starp Eiropas Savienību un Marokas Karalisti un kurā noteiktas zvejas iespējas un finansiālais ieguldījums, kas paredzēts abu Pušu noslēgtajā spēkā esošajā Partnerattiecību nolīgumā zivsaimniecības nozarē EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 43. panta 3. punktu, ņemot vērā Eiropas Komisijas priekšlikumu, tā kā: (1) Padome 2006. gada 22. maijā ir pieņēmusi Regulu (EK) Nr. 764/2006 par to, lai noslēgtu Partnerattiecību nolīgumu zivsaimniecības nozarē starp Eiropas Kopienu un Marokas Karalisti[2]. (2) Eiropas Kopiena un Marokas Karaliste 2007. gada 28. februārī ir viena otrai paziņojušas, ka tās ir pabeigušas vajadzīgās procedūras, lai Partnerattiecību nolīgums zivsaimniecības nozarē starp Eiropas Kopienu un Marokas Karalisti[3] stātos spēkā. (3) Jauns protokols, kas pievienots partnerattiecību nolīgumam, ir ticis parafēts 2013. gada 24. jūlijā (turpmāk „jaunais protokols”). Jaunais protokols Savienības kuģiem piešķir zvejas iespējas ūdeņos, kas attiecībā uz zveju ir Marokas Karalistes jurisdikcijā. (4) Padome [...] ir pieņēmusi Lēmumu Nr. …/2013/ES[4] par jaunā protokola parakstīšanu un provizorisku piemērošanu. (5) Ir jānosaka zvejas iespēju iedalīšanas kārtība dalībvalstīm jaunā protokola piemērošanas laikā. (6) Saskaņā ar 10. panta 1. punktu Padomes 2008. gada 29. septembra Regulā (EK) Nr. 1006/2008 par atļaujām, kuras Kopienas zvejas kuģiem izdod zvejas darbību veikšanai ārpus Kopienas ūdeņiem, un par trešo valstu kuģu piekļuvi Kopienas ūdeņiem[5], ja konstatē, ka nav pilnībā izmantotas Savienībai saskaņā ar jauno protokolu iedalītās zvejas iespējas, Komisija informē attiecīgās dalībvalstis. Atbildes nesniegšanu termiņā, ko nosaka Padome, uzskata par apstiprinājumu tam, ka attiecīgās dalībvalsts kuģi norādītajā laikposmā pilnībā neizmanto tiem pieejamās zvejas iespējas. Tādēļ Padomei būtu jānosaka minētais termiņš. (7) Šī regula būtu jāpiemēro no dienas, kad sākas jaunā protokola piemērošana, IR PIEŅĒMUSI ŠO REGULU. 1. pants 1. Zvejas iespējas atbilstīgi protokolam (turpmāk „protokols”), kurš saskaņots starp Eiropas Savienību un Marokas Karalisti un kurā noteiktas zvejas iespējas un finansiālais ieguldījums, kas paredzēts abu Pušu noslēgtajā spēkā esošajā Partnerattiecību nolīgumā zivsaimniecības nozarē, dalībvalstīm tiek iedalītas šādi: Zvejas kategorija || Kuģa tips || Dalībvalsts || Zvejas licences vai kvota Mazapjoma zveja ziemeļos, pelaģiskās sugas || Seineri < 100 GT || Spānija || 20 Mazapjoma zveja ziemeļos || Kuģi zvejai ar grunts āķu jedām < 40 GT || Spānija || || || Portugāle || || Kuģi zvejai ar grunts āķu jedām ≥ 40 GT < 150 GT || Portugāle || 3 Mazapjoma zveja dienvidos || Kuģi zvejai ar āķu rindām un makšķerēm < 80 GT || Spānija || 10 Bentiskā zveja || Kuģi zvejai ar grunts āķu jedām || Spānija || || || Portugāle || || Traleri || Spānija || || || Itālija || Tunzivju zveja || Kuģi zvejai ar makšķerrīkiem || Spānija || 23 || || Francija || 4 Rūpnieciskā pelaģiskā zveja || 80 000 tonnas gadā, visai flotei kopumā nepārsniedzot 10 000 tonnas gadā, izņemot laikposmu no augusta līdz oktobrim, kad mēneša maksimālā nozveja tiek palielināta līdz 15 000 tonnām. Zvejottiesīgo kuģu sadalījums: 10 kuģi ar tilpību līdz 3000 GT 3 kuģi ar tilpību no 150 līdz 3000 GT 5 kuģi ar tilpību līdz 150 GT || Vācija || t || || Lietuva || t || || Latvija || t || || Nīderlande || t || || Īrija || t || || Polija || t || || Apvienotā Karaliste || t || || Spānija || t || || Portugāle || t || || Francija || t 2. Regulu (EK) Nr. 1006/2008 piemēro, neskarot Partnerattiecību nolīgumu zivsaimniecības nozarē starp Eiropas Kopienu un Marokas Karalisti. 3. Ja ar 1. punktā minēto dalībvalstu iesniegtajiem zvejas atļauju prasījumiem protokolā paredzētās zvejas iespējas netiek apgūtas pilnībā, Komisija var izskatīt jebkuras citas dalībvalsts iesniegtus atļaujas prasījumus saskaņā ar Regulas (EK) Nr. 1006/2008 10. pantu. 4. Regulas (EK) Nr. 1006/2008 10. panta 1. punktā minētais termiņš, kādā dalībvalstīm ir jāapstiprina, ka tās pilnībā neizmanto saskaņā ar nolīgumu piešķirtās zvejas iespējas, ir desmit darbdienas no dienas, kad Komisija tām paziņo šo informāciju. 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. To piemēro no protokola spēkā stāšanās dienas. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs [1] Padomes 2011. gada 18. februāra Lēmums Nr. 6486/1/11 REV 1. [2] Padomes 2006. gada 22. maija Regula (EK) Nr. 764/2006, OV L 141, 29.5.2006., 1. lpp. [3] OV L 78, 17.3.2007., 31. lpp. [4] OV C...* [5] OV L 286, 29.10.2008., 33. lpp.